wickkiey/tamil-wikipedia-chunked huggingface dataset:
# நாஞ்சில் நாடன்

## வாழ்கை வரலாறு

கன்னியாகுமரி மாவட்டம் நாகர்கோயிலில் இருந்து ஆறு கி.மீ. தொலைவில் உள்ள வீரநாராயணமங்கலம் என்ற சிற்றூரில் கணபதியா பிள்ளை, சரஸ்வதி அம்மாள் இணையரின் ஏழு பிள்ளைகளில் மூத்த மகனாக நாஞ்சில் நாடன் பிறந்தார். க. சுப்பிரமணியம் என்ற பெயரில் பிறந்த இவர், நாஞ்சில் நாடன் என்ற புனைப்பெயரில் எழுதுகிறார் (கன்னியாகுமரி மாவட்டத்தில் அகஸ்தீஸ்வரம் மற்றும் தோவாளை வட்டங்களை உள்ளடக்கிய பகுதியான நாஞ்சில் நாட்டைச் சேர்ந்தவர் என்று பொருள்). 1964 இல் பள்ளி இறுதி வகுப்பான எஸ்.எஸ்.எல்.சி (அப்போது பதினோராம் வகுப்பு) படித்தார். பள்ளியில் முதல் மாணவராகவும், மாவட்ட அளவில் இரண்டாம் மாணவராகவும் தேர்ச்சி பெற்றார். கணிதத்தில் முதுகலைப் பட்டம் பெற்றார். பின்னர் வேலைக்காக பம்பாய் போய் சேர்ந்தார். பின்னர் கோயம்புத்தூரில் உள்ள டபிள்யூ. எச். பிராடி அண்ட் கோ நிறுவனத்தில் பணிபுரிந்தார். பம்பாய் தமிழ் சங்கத்தின் இலக்கிய இதழான ஏடுவில் பணியாற்றியதன் மூலம் தனது இலக்கிய வாழ்க்கையைத் தொடங்கினார். இவரது முதல் சிறுகதை, "விரதம்", 1975 ஜூலையில் நா. பார்த்தசாரதி நடத்திய தீபம் இதழில் வெளியானது. அந்த முதல் கதைக்கு அந்த மாதத்திற்கான 'இலக்கிய சிந்தனை' பரிசு கிடைத்தது. இவரின் மிக முக்கியமான அடையாளம் நாஞ்சில் நாட்டு வட்டார வழக்கிலான எழுத்துநடை. *தலைகீழ் விகிதங்கள்* நாவலை இயக்குநர் தங்கர்பச்சான் *சொல்ல மறந்த கதை* (2002) என்ற பெயரில் திரைப்படமாக்கினார். 2010 ஆம் ஆண்டில், இவரது சிறுகதைத் தொகுப்பான சூடிய பூ சூடற்க நூலுக்காக, தமிழுக்கான சாகித்திய அகாதமி விருது விருது இவருக்கு வழங்கப்பட்டது. இவரது எட்டுத் திக்கும் மத யானை என்ற புதினம், படித்துறை என்ற பெயரில் தமிழ் திரைப்படமாக எடுக்கப்படுகிறது. இவர் ஆறு புதினங்கள், 112 சிறுகதைகள், இரண்டு சிறுகதைத் தொகுப்புகள், ஐந்து கட்டுரைத் தொகுப்புகள், இரண்டு கவிதைத் தொகுப்புகளை எழுதியுள்ளார். இவரது சில படைப்புகள் ஆங்கிலம், மலையாளம், பிரெஞ்சு மொழிகளில் மொழிபெயர்க்கப்பட்டு பல கல்வி நிறுவனங்களில் பாடத்திட்டத்தில் சேர்க்கப்பட்டுள்ளன.
- கனடாவின் இலக்கியத்தோட்டத்தின் 2012 ஆம் ஆண்டிற்கான **இயல்விருது** தொராண்டோவில் இவருக்கு அளிக்கப்பட்டது
# நாஞ்சில் நாடன்

## படைப்புகள்

### புதினங்கள்

- 1977 தலைகீழ் விகிதங்கள்
- 1979 என்பிலதனை வெயில்காயும்
- 1981 மாமிசப்படைப்பு
- 1986 மிதவை
- 1993 சதுரங்கக் குதிரை
- 1998 எட்டுத் திக்கும் மதயானை
# நாஞ்சில் நாடன்

## படைப்புகள்

### சிறுகதை தொகுதிகள்

- 1981 தெய்வங்கள் ஆடுகள் ஓநாய்கள்
- 1985 வாக்குப்பொறுக்கிகள்
- 1990 உப்பு
- 1994 பேய்க்கொட்டு
- 2002 பிராந்து
- 2004 நாஞ்சில் நாடன் கதைகள்
- சூடிய பூ சூடற்க
- முத்துக்கள் பத்து (தேர்ந்தெடுக்கப்பட்ட சிறுகதைகளின் தொகுப்பு)
- கான் சாகிப்
- கொங்குதேர் வாழ்க்கை
# நாஞ்சில் நாடன்

## படைப்புகள்

### கவிதை

- 2001 மண்ணுள்ளிப் பாம்பு
- பச்சை நாயகி
- வழுக்குப்பாறை
- புளிக்கும் ஆப்பழம்
# நாஞ்சில் நாடன்

## படைப்புகள்

### கட்டுரைகள்

- 2003 நாஞ்சில் நாட்டு வெள்ளாளர் வாழ்க்கை
- 2003 நஞ்சென்றும் அமுதென்றும் ஒன்று
- நதியின்பிழையன்று நறும்புனல் இன்மை
- தீதும் நன்றும்
- திகம்பரம்.
- காவலன் காவான் எனின்
- அம்பறாத்தூணி (கம்பராமாயணம் குறித்த கட்டுரை தொகுதி)
- அகம் சுருக்கேல்
- எப்படிப் பாடுவேனோ?
- 2015 கைம்மண் அளவு (குங்குமம் வார இதழ் கட்டுரைகள்)
# நாஞ்சில் நாடன்

## கருத்துக்கள்

இவர் தனக்கு சாகித்ய அகாடமி விருது கிடைத்தது பற்றி குறிப்பிடுகையில் காலம் கடந்து இந்த விருது தனக்கு அளிக்கப்பட்டுள்ளதாக கூறியுள்ளார். *சாகித்ய அகாடமி அரசியல் மற்றும் பணபலத்தின் செயல்பாட்டுக் களமாகி விட்டது. அங்கு வெறும் கல்வியாளர்களின் கைதான் ஓங்கி உள்ளது. அவர்கள் மரபு இலக்கியங்களை முழுமையாக படிப்பதில்லை. அரசியல் செல்வாக்கோ, பண செல்வாக்கோ இருந்தால் விருதை பெறவேண்டியதில்லை, வாங்கிவிடலாம் *என்கிறார். *எனக்கு முன்னால் மிகப் பெரிய தகுதியுடையவர்கள் 20 முதல் 30 பேர் வரை விருது பெற காத்திருக்கின்றனர். ஆண்டுதோறும் 25 பேருக்கு இந்த விருதை வழங்கலாம்* என்றும் கூறியுள்ளார்
# டிக்கோயா

**டிக்கோயா** (*Dikoya*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்கமுவா வட்டாரச் செயலாளர் பிரிவில் அமைந்துள்ளது. அட்டன்-டிக்கோயா நகரசபையால் நிர்வகிக்கப்படுகிறது. அட்டன் மசுகெலியா பெருந்தெருவில் அட்டன் நகரிலிருந்து 7 கிலோமீட்டர் தொலைவில் அமைந்துள்ள இப்பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். டிக்கோயாயா நகரிலிருந்து சிங்காரவத்தை மற்றும் அக்கரப்பத்தனையை அடையக்கூடிய பெருந்தெரு துவங்குகிறது.
# டிக்கோயா

## ஆதாரங்கள்

புவியியல் அமைவு தரவுகள்
# நள்ளிரவுச் சூரியன்

என்னுமிடத்தில் நள்ளிரவுச் சூரியன்.]]
.]]
வில் நள்ளிரவுச் சூரியன்.]]  
**நள்ளிரவுச் சூரியன்** அல்லது **துருவப் பகல்** என்பது, ஆர்க்டிக் வட்டத்தின் வடக்கிலும், அதற்கு அண்மையில் ஓரளவு தெற்கிலும், அண்டார்டிக் வட்டத்துக்குத் தெற்கிலும் அதற்கு ஓரளவு வடக்கிலும் காணப்படும் ஒரு தோற்றப்பாடு ஆகும். இது அப்பகுதிகளில் உள்நாட்டு நேரம் நள்ளிரவு 12 மணிக்கும் சூரியன் தெரிவதைக் குறிக்கும். காலநிலை தெளிவாக இருப்பின் 24 மணி நேரமும் சூரியன் தெரியக்கூடியதாக இருக்கும். ஓராண்டில் நள்ளிரவுச் சூரியன் தெரியும் நாட்களின் எண்ணிக்கை துருவங்களை நோக்கிச் செல்லும்போது அதிகரிக்கும்.  
அண்டார்க்டிக் வட்டத்துக்குத் தெற்கே நிரந்தர மனிதக் குடியிருப்புகள் எதுவும் இல்லை. எனவே இத் தோற்றப்பாட்டைக் காணும் வாய்ப்புப் பெற்றவர்கள் ஆர்க்டிக் வட்டப் பகுதியில் வாழும் மக்கள் மட்டுமே. இப் பகுதிகள், ஐக்கிய அமெரிக்கா, கனடா, கிறீன்லாந்து, நார்வே, சுவீடன், பின்லாந்து, ரஷ்யா, ஐஸ்லாந்தின் வடபகுதி ஆகியவற்றில் உள்ளன. பின்லாந்தின் கால்பங்கு பகுதி ஆர்க்டிக் வட்டத்துள் அடங்கியுள்ளதுடன், அதன் வடக்குக் கோடியில், கோடை காலத்தில் சூரியன் 73 நாட்களுக்கு மறைவதே இல்லை. ஐரோப்பாவில் கூடிய தொலைவு வடக்கில் அமைந்த குடியிருப்பான நார்வேயின் சுவல்பார்ட்டில் ஏறத்தாழ ஏப்ரல் 19 ஆம் தேதி தொடக்கம் ஆகஸ்ட் 23 வரை சூரியன் மறைவதில்லை. துருவங்களில் தொடர்ந்து ஆறு மாதங்கள் சூரியன் மறைவதில்லை.  
இதன் எதிர்த் தோற்றப்பாடான துருவ இரவுத் தோற்றப்பாடு மாரி காலத்தில் ஏற்படும். இக் காலத்தில் சூரியன் நாள் முழுதும் அடிவானத்துக்குக் கீழேயே இருக்கும்.  
சூரிய வீதிக்குச் சார்பாகப் புவியின் அச்சு 23 பாகை 27 கலை அளவு சரிந்து இருப்பதால், உயர் நிலநேர்க்கோட்டுப் பகுதிகளில், உள்ளூர் கோடை காலத்தில் சூரியன் மறைவதில்லை. நள்ளிரவுச் சூரியனின் கால அளவு துருவ வட்டத்தில் ஒரு நாள் தொடக்கம் துருவத்தில் ஏறத்தாழ ஆறு மாதங்கள் வரை மாறுகிறது. துருவத்துக்கு அண்மையிலான நிலநேர்க்கோட்டுப் பகுதிகளில் சூரியன் அடிவானத்துக்கு மேலிருக்கும் காலம் ஆர்க்டிக் வட்டத்திலும், அண்டார்க்டிக் வட்டத்திலும் 20 மணி நேரத்தில் தொடங்கி வட, தென் துருவங்களில் 186 நாட்களாக உள்ளது. துருவங்களில் ஒவ்வொரு ஆண்டும் சூரியன் ஒரேயொரு முறை எழுந்து ஒரேயொரு முறை மட்டுமே மறைகிறது.
# அடுக்குத் தொடர்

செய்யுளிலும் வழக்கிலும் அசைநிலைக்கும், விரைவு, வெகுளி (சினம்), உவகை(இன்பம்), அச்சம், அவலம்(துன்பம்) ஆகிய ஐந்து பொருள் நிலைகளை உணர்த்தும் வண்ணமும், யாப்பிலக்கணத்தின்படி அல்லது பொதுவாக இசையை நிறைவு செய்யும் பொருட்டும் ஒரு சொல் இரண்டு, மூன்று, அல்லது நான்கு முறை அடுக்கி வருவது **அடுக்குத்தொடர்** எனப்படும்.
# அடுக்குத் தொடர்

## எடுத்துக்காட்டுகள்

| கரணியம் | எடுத்துக்காட்டுகள் |  |
| --- | --- | --- |
| அசைநிலை | அன்றே அன்றே |  |
| விரைவு | போ போ போ |  |
| வெகுளி | விடு விடு விடு |  |
| உவகை | வாருங்கள் வாருங்கள் |  |
| அச்சம் | தீத்தீத்தீ |  |
| அவலம் | வீழ்ந்தேன் வீழ்ந்தேன் வீழ்ந்தேன் |  |
| இசைநிறை | வாழ்த்துதுமே! வாழ்த்துதுமே! வாழ்த்துதுமே! | } |
# ஆப்பிரிக்கப் பொருளியல் நிலை

**ஆப்பிரிக்கப் பொருளியியல் நிலை** ஆப்பிரிக்கப் பெருநிலப்பகுதியின் வணிகம், தொழில்துறை மற்றும் வளங்கள் ஆகியவற்றைப் பொருத்தும் இன்ன பிற கூறுகளின்படியும் அமைந்துள்ளது. சூலை 2005-ல் ஆப்பிரிக்காவின் 54 நாடுகளில் 88.7 கோடி மக்கள் வாழ்ந்திருந்தனர். மாந்தர் வாழும் பெருநிலங்களில் ஆப்பிரிக்காவில்தான் ஏழ்மை மிகுந்துள்ளது. அண்மையில் இக்கண்டத்தின் பல பகுதிகள் முன்னேறி வந்தாலும் 2003-ம் ஆண்டிற்கான ஐக்கிய நாடுகள் அமைப்பின் மனித வளர்ச்சி அறிக்கையில் பட்டியலிடப்பட்ட 175 நாடுகளில் 25 ஆப்பிரிக்க நாடுகள் கடைநிலையில் இருந்தன. இப்பகுதியின் சிக்கலான கொந்தளிக்கும் வரலாறு இந்நிலை ஏற்படவொரு காரணமாகும். வெளிநாட்டவரிடமிருந்து விடுதலை அடைந்த வேளையில் இருந்த நிலைபெறா அரசியல் சூழல் பனிப்போரினால் மேலும் மோசமடைந்தது. இருபதாம் நூற்றாண்டின் நடுவிலிருந்து ஊழலும் ஆட்சியாளர்களின் வன்முறை அரசியலும் ஆப்பிரிக்காவின் பொருளியல் நிலையைப் பின்தங்கிவிடச் செய்தன.  
ஏழ்மையின் விளைவாக வாழ்நாள் குறைவு, வன்முறை, அரசியலில் நிலையற்ற தன்மை போன்ற சிக்கல்கள் ஏற்பட்டன. இவை பொருளியல் சிக்கல்களை நீட்டிக்கக் காரணமாகியுள்ளன. இந்நிலையை மாற்றவிழைந்த முயற்சிகள் பல தோல்வியுற்றன. இருந்தும், அண்மைய தரவுகள் சகாராப் பாலைவனத்துக்குத் தெற்கே அமைந்த நாடுகள் உலக நாடுகளின் வளர்ச்சி விரைவையொட்டி வளர்வதைக் காட்டுகின்றன.
# ஆப்பிரிக்கப் பொருளியல் நிலை

## வட்டார மாறுபாடுகள்

**? N/A**  
| (பிரான்ஸ்) | (nominal) |
| --- | --- |
| ? N/A |  |
| } |  |
# வார்ப்புரு:Economy of Africa infobox

**<Big> '''ஆப்பிரிக்கப் பொருளியல்''' </big>**  
| மக்கள் தொகை: | 88.7 கோடி (14%) |
| --- | --- |
| மொத்த உள்நாட்டு உற்பத்தி (PPP): | US$ 1.635 trillion
US$ 2.572 trillion (2007) |
| GDP (Currency): | $558 billion
$1,150 billion (2007) |
| GDP/capita (PPP): | $1,968
$2,975 (2007) IMF |
| GDP/capita (Currency): | $671 |
| நபர் மொத்த உற்பத்தியின்
ஆண்டு வளர்ச்சி: | 5.16% (2004-2006) |
| 10% உயர்வகுப்பினரின் வருமானம்: | 44.7% |
| ஒரு மில்லியன் டாலருக்கும்
மிகுதியான சொத்து கொண்டவர்கள்: | 0.1 million (0.01%) |
| நாளொன்றுக்கு 1$ பணத்துக்கும் குறைவாக
வருமானம் கொண்டவர்கள் தொகை: | 36.2% |
| வெளிநாட்டுக் கடன்
மொத்த உற்பத்தியில் விழுக்காடு | 60.7% (1998)
25.5% (2007) IMF |
| வெளிக்கடன் செலுத்தம்
மொத்த உற்பத்தியில் விழுக்காடு | 4.2%
3.0% (2007) IMF |
| வெளிநாட்டு உதவித்தொகை
மொத்த உற்பத்தியில் விழுக்காடு | 3.2% (2001) |
| பெண்கள் வருமானம் (கணிப்பு) | ஆண்களில் 51.8% |
| Numbers from the UNDP and AfDB. Most numbers exclude some countries for lack of information. Since these tend to be the poorest nations, these numbers tend to have an upwards bias. Numbers are mostly from 2002. |  |
| <small>[ edit]</small> | } |
# வார்ப்புரு:வளங்கள்

| Excludable | Non-excludable |  |
| --- | --- | --- |
| Rivalrous | **Private goods**
food, clothing, toys, furniture, cars | **Common goods** / (**Common-pool resources**)
water, fish, hunting game |
| Non-rivalrous | **Club goods**
cable television | **Public goods**
national defense, free-to-air television, air |
| *Private and public goods* | } |  |
# ஆபத்துதவி தலைப்புகள் பட்டியல்

- :en:Humanitarian crisis - மனித அவலம்
- :en:Humanitarian aid - மனிதாபிமான உதவி
- :en:Emergency - ஆபத்து நிலை, நெருக்கடி நிலை, உடனடி தேவை
- ஆபத்துதவி - Emergency Relief
- :en:Emergency management -
- :en:Crisis management
- :en:Emergency service
- மனிதம்
# ஆபத்துதவி தலைப்புகள் பட்டியல்

## காரணங்கள்

- :en:Disaster -
- இயற்கை அழிவுகள் - Natural Diaster
- போர்
- :en:Epidemic
- :en:Embargo
- :en:Ethnic cleansing
- :en:Genocide
- :en:Famine - பட்டினி
- :en:Flood - வெள்ளம்
# ஆபத்துதவி தலைப்புகள் பட்டியல்

## பாதிக்கப்பட்டோர்

- அகதி/ஏதிலியர் - :en:Refugee
:* உள்நாட்டு அகதி - :en:Internally displaced person
- சிறுவர்
- முதியோர்
- நோயுற்றோர்
- பொது மக்கள்
# ஆபத்துதவி தலைப்புகள் பட்டியல்

## உதவி

- :en:Refugee camp - அகதி முகாம்
- உடனடி நிவாரணம்
- புனர்நிர்மானம்
- மீள்குடியேற்றம் - Resettlement
- புனரமைப்பு - Restoration
- மீள் கட்டுமானம் - Reconstruction
# ஆபத்துதவி தலைப்புகள் பட்டியல்

## பொருட்கள்

- உலர் உணவு
- குடி நீர்
- மருந்து
- :en:Tent-கூடாரம்
-
# ஆபத்துதவி தலைப்புகள் பட்டியல்

## அமைப்புகள்

- தமிழர் புனர்வாழ்வுக் கழகம்
- புகலிட ஈழத்தமிழர் உதவி
- செஞ் சிலுவைச் சங்கம்
- எல்லைகளற்ற மருத்துவர்கள்
- எல்லைகளற்ற பொறியியலாளர்கள்
# ஆபத்துதவி தலைப்புகள் பட்டியல்

## சட்டம்

- :en:Convention Relating to the Status of Refugees
- :en:Geneva Conventions
# ஐக்கிய நாடுகள் பொதுச் சபை

**ஐக்கிய நாடுகள் பொதுச் சபையானது** ஐக்கிய நாடுகளின் ஐந்து முக்கிய அங்கங்களுள் ஒன்றாகும். இதில் எல்லாநாடுகளிற்குமே சம உரிமையளிக்கப்படும். இதில் ஐக்கிய நாடுகளின் வரவு செலவுகளைக் கண்காணிப்பதற்கும், நிரந்தரம் அல்லாத உறுப்பினர்களை பாதுகாப்புச் சபைக்குத் தேர்ந்தெடுப்பதற்கும் பொதுச்சபையின் தீர்மானங்களைப் பரிந்துரைப்பதும் இச்சபையின் கடமையாகும்.  
இதன் முதலாவது கூட்டமானது 10 ஜனவரி 1946 இல் வெஸ்மினிஸ்டர் மத்திய கேட்போர் கூடத்தில் நடைபெற்றது.
2013 செப்டம்பர் முதல் 2014 ஆம் ஆண்டுவரை இதன் தலைவராக இருந்த ஜான் ஆஷ் என்பவர் சீன தொழில் அதிபரிடமிருந்து லஞ்சம் வாங்கியதாக குற்றம் சாட்டப்பட்டுள்ளார்.
# வார்ப்புரு:முக்கியத்துவ அளவீடுகள்

**'''விக்கிப்பீடியா கட்டுரை முக்கியத்துவ அளவீடுகள்''' '''[ ]'''**  
| முக்கியத்துவம் | விளக்கம் | எடுத்துக்காட்டு |
| --- | --- | --- |
| <small></small> |  |  |
| <small></small> |  |  |
| <small></small> |  |  |
| <small></small> | }<noinclude></noinclude> |  |
# படிமம்:Beijingolympicsmedals.jpg

## சுருக்கம்

2008 Summer Olympics silver, gold and bronze medals. Reverse side has a ring of unique jade as symbols of virtue and nobility. The hook is a stylised dragon. The obverse side (not shown) shows as always Nike - the Greek goddess who personifies victory. The inscription reads "XXIX OLYMPIAD BEIJING 2008". The medals are seven centimetres in diameter and are six millimetres thick.
# படிமம்:Beijingolympicsmedals.jpg

## Fair use rationale

- Officially released by the 2008 Beijing Olympics committee to give visual representation of the medals for press release and the world
- Relatively hard to replace since all three medals are presented at once.
- Only used for coeducational and good will reasons on wikipedia to complement the article
- Until free source is provided I assume it is fair use to use this on Wikipedia
- This image is used by non-profit organization, Wikimedia Foundation to complement the 2008 Summer Olympics that it represents
- This image is of unique nature since all three medals are hard to photograph unless it is officially illustrated by the organization or the person(s) who won all three distinct medals combine them on one photo shoot. In that case it will need to have happen after the Olympics and willingness of the person to share the image.
- The closeup view of these medals are necessary to look at its design.
# படிமம்:Beijingolympicsmedals.jpg

## Source

http://en.beijing2008.cn/67/83/article214028367.shtml
# விக்கிப்பீடியா:முதற்பக்கக் கட்டுரைகள்/ஆகஸ்ட் 24, 2008

**கம்போடிய முடியரசு** (, முற்காலத்தில் **கம்பூச்சியா** என அறியப்பட்டது. , , *Preăh Réachéanachâkr Kâmpŭchea*) **கம்போடியா** ஒரு தென்கிழக்கு ஆசிய நாடாகும். இந்நாட்டில் சுமார் 14 மில்லியன் மக்கள் வாழ்கின்றனர். இந்நாட்டின் தலைநகர் புனோம் பென் நகரம். இதுவே இந்நாட்டின் மிகப்பெரிய நகரமுமாகும். இந்நாட்டு குடிமக்கள் "கம்போடியர்" எனவும், கிமர் எனவும் அழைக்கப்படுகின்றனர். எனினும், “கிமர்” என்னும் குறியீடு கிமர் இன கம்போடியர்களை மட்டுமே அழைக்க பயன்படுத்தப் படுகிறது. பெரும்பான்மையான கம்போடியர் தேரவாத பௌத்த சமயத்தை பின்பற்றுகின்றனர்.  
---  
**சிறீமா - சாஸ்திரி ஒப்பந்தம்** என்பது, இலங்கையில் நாடற்றவர்களாக இருந்த 975,000 இந்திய வம்சாவளித் தமிழர்களின் எதிர் காலம் தொடர்பாக, அப்போதைய இலங்கைப் பிரதமராக இருந்த சிறீமா பண்டாரநாயக்காவுக்கும், இந்தியப் பிரதமரான லால் பகதூர் சாஸ்திரிக்கும் இடையில் 1964 ஆம் ஆண்டில் அக்டோபர் 30 இல் கையெழுத்தான ஒப்பந்தத்தைக் குறிக்கும். இந்த ஒப்பந்தத்தின்படி மேற் குறிப்பிட்டவர்களில் 525,000 பேரை இந்தியா ஏற்றுக்கொள்வதெனவும், 300,000 பேருக்கு இலங்கைக் குடியுரிமை வழங்குவதெனவும் முடிவானது. மீதி 150,000 பேர் விடுபட்டுப் போயினர்.  
---  
கணிதத்தில், குறிப்பாக இயற்கணிதத்தில், **குலம்** (Group) என்ற கணித அமைப்பு ஒரு அடிப்படைக்கருத்தாகும். அது கணிதத்தில் மட்டுமல்ல, இயற்பியல், வேதியியல், புள்ளியியல் முதலிய பல அறிவியல் துறைகளில் இன்றியமையாததாகப் பயன்படுத்தப்படும் ஒரு வேர்க்கருத்து. நுண்புல இயற்கணிதத்தில் ஒரு பிரிவாக அது பட்டியலிடப்பட்டாலும், கணிதத்தின் எல்லாப் பிரிவுகளிலும் அடி நீரோட்டமாகப் பாயும் அடித்தளத் தத்துவமாகும்.
# விக்கிப்பீடியா:சிறப்புக் கட்டுரைகள் முன்மொழிவு/கம்போடியா

### கம்போடியா

நாடுகள் திட்டத்தில் உள்ள மிகச்சிறந்த கட்டுரைகளில் ஒன்று இக்கட்டுரை. நல்ல நடையில், செறிவான கருத்துக்களுடன், அழகான படங்களுடன் உள்ளது. முன் எடுத்துக்காட்டாக இருக்கத் தகுதி பெற்றுள்ளது இக்கட்டுரை.. இக்கட்டுரையை சிறப்புக் கட்டுரையாக அறிவிக்க முன்மொழிகிறேன்.--செல்வா 16:16, 24 ஆகஸ்ட் 2008 (UTC)  
: உங்கள் கருத்துக்களை நான் வழிமொழிகிறேன். மயூரநாதன் 16:34, 24 ஆகஸ்ட் 2008 (UTC)  
:**வழிமொழிகிறேன்.** நல்ல முழுமையான கட்டுரை. மேற்கோள்களும் தரப்பட்டுள்ளன. சில புணர்ச்சிப்பிழைகள் உள்ளன, திருத்த வேண்டும். (எ.கா. பருவகாற்று)-- சுந்தர் <sup>\பேச்சு</sup> 16:50, 24 ஆகஸ்ட் 2008 (UTC)  
:**ஆதரவு**. உரை திருத்திய பிறகு சிறப்புக் கட்டுரையாக அறிவிக்கலாம். செல்வா, சிறப்புக்கட்டுரை முன்மொழிவுகளை மீண்டும் நினைவூட்டியதற்கு நன்றி. சிறப்புக் கட்டுரைகள் குறித்துப் பேசி ஓராண்டுக்கு மேல் இருக்கும் என்று நினைக்கிறேன் :( இனி, நாம் கூடுதல் சிறப்புக் கட்டுரைகள் உருவாக்குவது, அடையாளம் காண்பதில் கவனம் செலுத்த வேண்டும்--ரவி 17:09, 24 ஆகஸ்ட் 2008 (UTC)
# விக்கிப்பீடியா:சிறப்புக் கட்டுரைகள் முன்மொழிவு/பொனொபோ

### பொனொபோ

இக் கட்டுரை சிறப்பான செய்துகளுடன், சிறந்த நடையில், நல்ல படங்களுடன் அமைந்துள்ள, சிறந்த கட்டுரைகளுக்கு எடுத்த்க்காட்டாக அமைந்துள்ளது. எனவே இதனை சிறப்புக் கட்டுரையாக அறிவிக்கப் பரிந்துரைக்கிறேன்.--செல்வா 17:05, 24 ஆகஸ்ட் 2008 (UTC)
:மொழிநடைக்கு ஒரு நல்ல எடுத்துக்காட்டு இக்கட்டுரை. கட்டாயம் **வழிமொழிகிறேன்**. -- சுந்தர் <sup>\பேச்சு</sup> 17:12, 24 ஆகஸ்ட் 2008 (UTC)
:**ஆதரவு**--ரவி 17:39, 24 ஆகஸ்ட் 2008 (UTC)
::நானே முன்மொழிந்திருந்தாலும், சில திருத்தங்கள் செய்ய வேண்டியுள்ளன என்பதனை அறிவேன். சில சொற்றொடர்கள் ஆங்கிலத்திலேயே உள்ளன. இன்னும் ஒரு சில சிவப்பு இணைப்புகளையாவது நீல (நீளும்) இணைப்புகளாக்க மாற்ற வேண்டும். விரைவில் நிறைவேற்றி சிறப்புக்கட்டுரையாக்குவோம். --செல்வா 17:49, 24 ஆகஸ்ட் 2008 (UTC)
# பிரேமினி சபாரத்தினம்

**தாட்சாயணி** என்ற புனைபெயரில் எழுதிக் கொண்டிருக்கும் **பிரேமினி சபாரத்தினம்** ஈழத்து எழுத்தாளர். சிறுகதைகள், கவிதைகள், கட்டுரைகள், போன்றவற்றில் ஈடுபாடு கொண்டவர். இவர் எழுதியவைகள், பல சிறுகதை, கவிதைப் போட்டிகளில் முதற் பரிசில்களைப் பெற்றிருக்கிறார்.
# பிரேமினி சபாரத்தினம்

## வாழ்க்கைச் சுருக்கம்

தாட்சாயணி இலங்கையில் யாழ்ப்பாணம், சாவகச்சேரியைப் பிறப்பிடமாகக் கொண்டவர். சாவகச்சேரி இந்து மகளிர் கல்லூரி, யாழ்ப்பாணம் இந்து மகளிர் கல்லூரி ஆகியவற்றில் கல்வி கற்ற இவர் யாழ்ப்பாணப் பல்கலைக்கழகத்தின் விஞ்ஞானப் பட்டதாரி ஆவார். பிராந்தியத் திட்டமிடலில் முதுமாணிப் பட்டமும் பெற்றவர்.
# பிரேமினி சபாரத்தினம்

## எழுத்துலக வாழ்வு

இவர் ஈழத்தின் போர்க்காலச் சூழ்நிலையில் முகிழ்ந்த எழுத்தாளர். யுத்தச் சூழ்நிலையில் வாழ்ந்து அதன் வாழ்வியல் நெருக்கடிகளை இலக்கியமாக்கியிருப்பவர். இவரது கவிதை ஒன்று 1993இல் சுபமங்களா வெளியிட்ட இலங்கைச் சிறப்பிதழில் பிரசுரமாகி பலரது கவனத்தையும் பெற்றது.
# பிரேமினி சபாரத்தினம்

## வெளிவந்த நூல்கள்

- *ஒரு மரணமும் சில மனிதர்களும்*- சிறுகதைத் தொகுப்பு - ஞானம் கலை இலக்கியச் சஞ்சிகை - (2004),ஞானம் விருது பெற்றது.
- *இளவேனில் மீண்டும் வரும்* - சிறுகதைத் தொகுப்பு - மீரா பதிப்பகம் (2007)
- *தூரப் போகும் நாரைகள்* - சிறுகதைத் தொகுப்பு
- *கடவுளோடு பேசுதல்* - சில ஆன்மீகக் குறிப்புகள் - உரை நடை - மீரா பதிப்பகம் (2009)
- *அங்கயற்கண்ணியும் அவள் அழகிய உலகமும்* - சிறுகதைத் தொகுப்பு - மீரா பதிப்பகம் (2011)
# நோம் பென்

**நோம் பென்** (*Phnom Penh*, கெமர் மொழி: ភ្នំពេញ) கம்போடியாவின் தலைநகரமும் மிகப்பெரிய நகரமும் ஆகும். 1 மில்லியனுக்கு மேலும் மக்கள் தொகைக் கொண்ட புனோம் பென் கம்போடியாவின் பொருளாதாரம் மற்றும் பண்பாட்டு மையம் ஆகும். சியம் ரியப் உடன் புனோம் பென் கம்போடியாவின் ஒரு முக்கிய சுற்றுலா சேரிடமாகும். டொன்லே சாப், மேக்கொங், மற்றும் பசாக் ஆகிய ஆறுகள் புனோம் பென் வழியாக பாய்கின்றன.
# மீக்கோங் ஆறு

**மேக்கொங் ஆறு** (*Mekong*) உலகில் 11ஆம் மிக நீளமான ஆறு ஆகும். ஆசியாவிலும் 7ஆம் மிக நீளமான ஆறு. மொத்தத்தில் 4,350 கி.மீ. நீளம் கொண்டது. திபெத்தில் தொடங்கி சீனாவின் யுன்னான் மாகாணம், மியான்மார், லாவோஸ், தாய்லாந்து, கம்போடியா, மற்றும் வியட்நாம் ஆகிய பிரதேசங்கள் வழியாக பாய்கிறது. வியட்நாமின் தென்கிழக்குப் பகுதியில் தென் சீனக்கடலில் கலக்கிறது.அறுபது மில்லியன் மக்கள் தண்ணீர் உணவு மற்றும் போக்குவரத்துக்காகவும் இந்த நதியைச் சார்ந்துள்ளனர் . மேக்கொங் உலகின் அதிக மீன் வளமைகளை கொண்டுள்ளது. இது 795,000 கி.மீ. நீளமும் <sup>2</sup> 307,000 ச.மைல் வடிநில பரப்பளவையும் கொண்டுள்ளது.ஆண்டொன்றுக்கு 457 km3 (110 மி. கன. அடி) நீர் இந்த ஆற்றின் வழியே பாய்கிறது.
# மீக்கோங் ஆறு

## உற்பத்தி

திபெத்து பீடபூமியில் உற்பத்தி ஆகும் மேக்கொங் ஆறு யுனான் மாகானம் மியான்மர் லாவோஸ் தாய்லாந்து கம்போடியா மற்றும் வியட்னாம் நாடுகளின் வழியே பாய்கிறது.1995 ஆம் ஆண்டில் லாவோஸ் தாய்லாந்து கம்போடியா வியட்நாம் ஆகிய ஆறு நாடுகளால் “மேகாங் நதி ஆணையம்” Mekong River Commission ) அமைக்கப்பட்டது. இவ்வமைப்பு மேக்கொங் ஆற்றின் வளங்களை கூட்டாக மேலாண்மை செய்தல் மற்றும் பயன்படுத்துதல் பணிகளைச் செய்கிறது. 1996 ஆம் ஆண்டில் சீனா மற்றும் பர்மா (மியன்மார்) “மேக்கொங் நதி ஆணையம்” (MRC) இன் "பேச்சுவார்த்தை கூட்டாளி" என்ற நிலையில் இணைந்தன. தற்பொழுது இந்த ஆறு நாடுகளும் கூட்டாக இணைந்து செயல்படுகின்றன.  
அசாதாரனமான காலநிலை வேறுபாடுகள் மற்றும் மேகாங் ஆற்று நீரோட்டங்கள் இவ்வாற்றின் வழிசெலுத்தல் கடினமாகிறது. இருந்த போதிலும் மேகாங் ஆறு மேற்கு சீனா மற்றும் தென்கிழக்கு ஆசியா நாடுகளிடையே முக்கிய நீர்வழி வர்த்தகப் பாதையாக உள்ளது.
# மீக்கோங் ஆறு

## பெயர்கள்

ஆங்கிலத்தில் "மேக்கொங் ஆறு" River", என்று அழைக்கப்படுகிறது. இது "Mae Nam Khong" என்ற தாய் [Thai]மற்றும் லாவோ மொழியில் உள்ள சொற்கள் ஆகும்.  
மேக்கொங் ஆறு பல நாடுகளில் வழியாக பாய்வதால், அது உள்ளூர் மொழிகளில் பல்வேறு பெயர்களில் அழைக்கப்படுகிறது:  
- mɛ́ɡàʊɴ mjɪ
- Riverhead: , and *Zā Qū*, upper reaches: 澜沧江, *Láncāng Jiāng* , middle and lower reaches: *Méigōng hé*.
- *Mékôngk* ទន្លេមេគង្គ *Tônlé Mékôngk* , ទន្លេធំ *Tônlé Thum* ("Great River").
- , ນ້ຳຂອງ.
- ,
- திபெத்திய மொழி རྫ་ཆུ་|w=rDza chu|z=Za qu}}
- , Sông Lớn ("Great River", Sông Cửu Long ("Nine Dragons River".
# மீக்கோங் ஆறு

## மூலம்

மேக்கொங் ஆறு நடுவண் ஆசியாவில் உள்ள திபெத்து மேட்டுச் சமவெளியில் ஸ-ஹூ (Za Qu) என்ற இடத்தில் உற்பத்தி ஆகி பின் லான்ஹாங் Lancang (Lantsang) என்ற பெயரில் ஆறாக உருவெடுக்கிறது. சஞ்ஜியாங்ஹூயான் தேசிய இயற்கை காப்பகத்தின் Sanjiangyuan National Nature Reserve எல்லைக்குள் வரும் இப்பகுதி மஞ்சள் ஆறு the Yellow (Huang He), மேகாங் the Mekong, மற்றும் யாங்ஸூ the Yangtze Rivers ஆகிய மூன்று நதிகளின் பிறப்பிட மூலமாக உள்ளது. திபெத்திய தன்னாட்சிப்பகுதி பகுதியில் உற்பத்தி ஆகும் இந்த ஆறு தென்கிழக்கு திசை நோக்கி பயணித்து சீனாவின் யுனான் மாகனத்தில் உள்ள ஹெங்டுவான் மலைகளின் Hengduan Mountains ஊடாக செல்கிறது. பின்னர் சீனா மியான்மர் Burma (Myanmar) மற்றும் லாவோஸ் நாடுகளின் எல்லை சந்திப்பை கடந்து கம்போடியா தாய்லாந்து நாட்டுகளின் எல்லைகளுக்குள் நுழைகிறது.இறுதியாக வியட்னாம் நாட்டை கடந்து தென்சீனக் கடலில் கலக்கிறது.
# மீக்கோங் ஆறு

## மேக்கொங் ஆற்றுப்படுகை

ஆறு சங்கமம் லாவோஸ் Laos.]]
மேகாங் ஆற்றுப்படுகை இரண்டு பகுதிகளாக பிரிக்கப்பட்டுள்ளது.
# மீக்கோங் ஆறு

## மேக்கொங் ஆற்றுப்படுகை

### மேக்கொங் உயர் படுகை

சீனாவின் திபெத்து பகுதி 'மேக்கொங் உயர் படுகை' என்று அழைக்கப்படுகிறது மேக்கொங் உற்பத்தி புள்ளியில் இருந்து 2,200 கி.மீ. (1,400 மைல்) தூரம் மேக்கொங் உயர் படுகை நீழ்கிறது.உயர் படுகை மேக்கொங்கின் மொத்த பரப்பளவில் 24% வரை உள்ளது. அந்த தண்ணீர் 15 முதல் 20% பங்களிக்கிறது. இங்கே நீர்ப்பிடிப்பு பகுதிகள் செங்குத்தான மற்றும் குறுகியதாக உள்ளது. உயர் வடிநிலப்பகுதியில் மண் அரிப்பு ஒரு முக்கிய பிரச்சனையாக இருந்து வருகிறது மேக்கொங் ஆற்றில் வண்டல் மண் சுமார் 50% உயர் படுகையிலிருந்து வருகிறது.
# மீக்கோங் ஆறு

## மேக்கொங் ஆற்றுப்படுகை

### மேக்கொங் கீழ் படுகை

சீனவின் யுனான் மாகனம் முதல் தென் சீனக் கடல் வரை உள்ள பகுதிகள் 'மேக்கொங் கீழ் படுகை' என்று அழைக்கப்படுகிறது. இந்த ஆறு மேக்கொங் உயர் வடிநிலப்பகுதியிலிருந்து 4,500 மீட்டர் (14,800 அடி) சரிவாக தாய்லாந்து, லாவோஸ், சீனா மற்றும் பர்மா (மியன்மார்) நாடுகளின் எல்லைகளை குறிக்கும் “தங்க முக்கோனம்” என்றழைக்கப்படும் பகுதியில் பாய்கிறது. அடுத்து மேக்கொங் ஆறானது லாவோஸ், தாய்லாந்து, கம்போடியா நாடுகளில் 2,600 கிலோமீட்டர் (1,600 மைல்) தொலைவுக்கு பயனித்து இறுதியாக வியட்நாம் ஏராளமான மீன் வகைகள் தவிர நன்னீர் நண்டுகள், இறால், பாம்புகள், ஆமைகள், மற்றும் தவளைகள் போன்ற 'பிற நீர்வாழ் விலங்குகள்' (OAAs) வருமானத்திற்கான ஆதாரங்களாக உள்ளன .  
மேக்கொங் ஆற்று வடி நிலப்பகுதி உலகின் மிகப்பெரிய மற்றும் மிக அதிகமான உள்நாட்டு மீன்வளம் உற்பத்தி தளமாக உள்ளது. ஒரு மதிப்பீட்டின்படி ஒரு ஆண்டுக்கு 2 மில்லியன் டன் மீன்கள் , கிட்டத்தட்ட 500,000 டன் பிற நீர்வாழ் விலங்குகள் பிடிக்கப்படுகின்றன.
# மீக்கோங் ஆறு

## உயிரியல் வளம்

மேக்கொங் ஆற்றுப்படுகை உயிரினவளம் மிக்கது. இங்கு கடந்த பத்தாண்டுகளில் 1068 புதிய உயிரினங்கள் கண்டறியப்பட்டுள்ளன
# மீக்கோங் ஆறு

## இயற்கை வளம் மற்றும் பல்லுயிர் பன்மயம்

அமேசான் க்கு பிறகு உலகின் இரண்டாவது மிக உயர்ந்த ஆற்று நீர் பல்லுயிர் பன்மய வளமைப் பெருக்கத்தலமாக . மேக்கொங் உள்ளது.
The Mekong boasts the most concentrated biodiversity per hectare of any river. 20,000 தாவர இனங்கள், 430 பாலூட்டிகள் 1,200 பறவைகள், 800 ஊர்வன மற்றும் நீர்நில வாழ்வன [3] உயிரிகள், Greater Mekong Subregion ல் (ஜி.எம்.எஸ்) மதிப்பீடுகள் [8] மற்றும் ஒரு மதிப்பீட்டின்படி 850 நன்னீர் மீன் இனங்கள் (முக்கியமாக உப்பு அல்லது உப்பு நீர், அத்துடன் அறிமுகப்படுத்தப்பட்ட இனங்கள் காணப்படுகின்றன பரந்த உப்புநிலை மாற்றத்திற்கிசைவான இனங்கள்) தவிர்த்து. [9] நதி படுகை உள்ள நன்னீர் மீன் இனங்களில் மிகவும் செழுமை வாய்ந்த சைப்ரினிபாம்ஸ் cypriniforms (377 இனங்கள்) மற்றும் கெளுத்தி (92 இனங்கள்) உள்ளன.  
<>
</>
# நல்லத்தண்ணி

**நல்லத்தண்ணி** (*Nallathanni* அல்லது *Sitagangula*) இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு நகரமாகும். மசுகெலியாவிலிருது சிவனொளிபாத மலை நோக்கிய பெருந்தெருவில் கடைசி எல்லையாகும். இங்கிருந்து சிவனொளிபாத மலைக்கான அடிப்பாதை தொடங்குகிறது. இரத்தினபுரி வட்டாரச் செயலாளர் பிரிவில் அமைந்துள்ள இப்பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர்.
# நல்லத்தண்ணி

## ஆதாரங்கள்

புவியியல் அமைவு தரவுகள்
# நோட்டன் பிரிஜ்

**நோட்டன் பிரிஜ்** (*Norton Bridge*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்பகமுவ வட்டாரச் செயலாளர் பிரிவில் அமைந்துள்ளது. அம்பகமுவ பிரதேசசபையால் நிர்வகிக்கப்படுகிறது. நோட்டன் பிரிஜ் கினிகத்தனை, மஸ்கெலியா, அட்டன் நகரங்களுடன் பெருந்தெருக்களால் இணைக்கப்பட்டுள்ளது. இப்பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். நோட்டன் பிரிஜ் நீர்த்தேக்கம் நகருக்கு அண்மையில் அமைந்துள்ளது.
# நோட்டன் பிரிஜ்

## ஆதாரங்கள்

புவியியல் அமைவு தரவுகள்
# தென்கிழக்காசியா

**தென்கிழக்கு ஆசியா** என்பது ஆசியா கண்டத்தில் இந்தியாவுக்கு கிழக்கிலும், சீனாவுக்கு தெற்கிலும், ஆஸ்திரேலியாவுக்கு வடக்கிலும் அமைந்த நாடுகளை குறிக்கும். ஆசியா கண்டத்தை சேர்ந்த நாடுகள் மற்றும் அதற்கு கிழக்கிலும் தென்கிழக்கிலும் அமைந்த தீவுகள் ஆகிய இரண்டு மண்டலங்களில் பொதுவாக இப்பகுதி பிரிந்திருக்கிறது.  
மியான்மார், லாவோஸ், தாய்லாந்து, கம்போடியா, வியட்நாம் ஆகியோரும் தென்கிழக்கு ஆசியாவில் கண்டத்தை சேர்ந்த நாடுகள். இம்மண்டலத்தில் பெரும்பான்மையாக பௌத்த சமயத்தை சேர்ந்த தாய் பேரின மக்கள் மற்றும் ஆஸ்திரோ-ஆசிய மக்கள் வசிக்கின்றனர்.  
மலேசியா, சிங்கப்பூர், இந்தோனேசியா, பிலிப்பீன்ஸ், புரூனை, கிழக்குத் திமோர் ஆகியோரும் தென்கிழக்கு ஆசியாவில் கடல் மண்டல நாடுகள். இம்மண்டலத்தில் பெரும்பான்மையாக இஸ்லாம் மற்றும் கிறிஸ்தவ சமயத்தை சேர்ந்த ஆஸ்திரோனேசிய மக்கள் வசிக்கின்றனர்.
# தென்கிழக்காசியா

## அரசியற் பிரிவுகள்

### சுதந்திரமான நாடுகள்

| நாடு | பரப்பளவு (km<sup>2</sup>) | சனத்தொகை(2011) | சனத்தொகை அடர்த்தி (/km<sup>2</sup>) | வருடாந்த அரச வருமானம்,
USD (2011) | வருடாந்த தனிநபர் வருமானம், USD (2011) | மனித வளர்ச்சிச் சுட்டெண் | தலைநகரம் |
| --- | --- | --- | --- | --- | --- | --- | --- |
| 5,765 | 425,890 | 74 | 15,533,000,000 | $36,584 | 0.838 | பண்டர் செரி பெகவன் |  |
| 676,578 | 62,417,000 | 92 | 51,925,000,000 | $832 | 0.483 | நைப்பியிதோ |  |
| 181,035 | 15,103,000 | 84 | 12,861,000,000 | $852 | 0.523 | புனோம் பென் |  |
| 14,874 | 1,093,000 | 74 | 4,315,000,000 | $3,949 | 0.495 | டிலி |  |
| 1,904,569 | 241,030,522 | 127 | 845,680,000,000 | $3,509 | 0.617 | ஜகார்த்தா |  |
| 236,800 | 6,556,000 | 28 | 7,891,000,000 | $1,204 | 0.524 | வியஞ்சான் |  |
| 329,847 | 28,731,000 | 87 | 278,680,000,000 | $10,466 | 0.761 | கோலாலம்பூர் |  |
| 300,000 | 95,856,000 | 320 | 213,129,000,000 | $2,223 | 0.644 | மனிலா |  |
| 724 | 5,274,700 | 7,285 | 259,849,000,000 | $49,271 | 0.866 | சிங்கப்பூர் |  |
| 513,120 | 64,076,000 | 125 | 345,649,000,000 | $5,394 | 0.682 | பேங்காக் |  |
| 331,210 | 89,316,000 | 270 | 122,722,000,000 | $1,374 | 0.593 | ஹனோய் | } |
# தென்கிழக்காசியா

## அரசியற் பிரிவுகள்

### வேற்று நாட்டில் தங்கியிருக்கும் பிரதேசங்கள்

| பிரதேசம் | பரப்பளவு (km<sup>2</sup>) | சனத்தொகை | சனத்தொகை அடர்த்தி (/km<sup>2</sup>) |
| --- | --- | --- | --- |
| 135 | 1,402 | 10.4 |  |
| 14 | 596 | 42.6 |  |
| 1,104 | 7,061,200 | 6,480 |  |
| 29.5 | 568,700 | 18,568 | } |
# தென்கிழக்காசியா

## அரசியற் பிரிவுகள்

### வேற்று நாடுகளின் மாகாணங்கள்

| பிரதேசம் | பரப்பளவு (km<sup>2</sup>) | சனத்தொகை | சனத்தொகை அடர்த்தி (/km<sup>2</sup>) |  |
| --- | --- | --- | --- | --- |
| அந்தமான் மற்றும் நிக்கோபார் தீவுகள் | 8,250 | 379,944 | 46 |  |
| ஹைனான் | 33,920 | 8,671,518 | 254.7 | } |
# தென்கிழக்காசியா

## ஆசியாவின் மற்ற மண்டலங்கள்

- கிழக்கு ஆசியா
- மத்திய ஆசியா
- தெற்கு ஆசியா
- தென்மேற்கு ஆசியா அல்லது மேற்கு ஆசியா
- வடக்கு ஆசியா
- வடக்கு யுரேசியா
- மத்திய யுரேசியா
# தேரவாத பௌத்தம்

தேரவாத பௌத்தத்தைச் சேர்ந்த துறவிகள்]]  
**தேரவாதம்** (பாளி: थेरवाद, சமஸ்கிருதம்: स्थविरवाद *ஸ்தாவிரவாத*) பௌத்தத்தில் மிக பழமையான பிரிவு. பெரும்பான்மையாக மரபுவழி பௌத்தத்துக்கு ஓரளவு சமமாக இருக்கிறது. இலங்கை மக்களின் 70 சதவீதம் இச்சமயத்தைச் சேர்ந்தவராவர். கம்போடியா, தாய்லாந்து. லாவோஸ், மியான்மார் ஆகிய நாடுகளின் மக்களும், பெரும்பான்மையாகத் தேரவாதத்தைப் பின்பற்றுகின்றனர். தென்மேற்கு சீனா, வியட்நாம், வங்காளதேசம், மலேசியா, பிலிப்பீன்ஸ், இந்தோனேசியா, சிங்கப்பூர் போன்ற நாடுகளின் சிறுபான்மை மக்கள் தேரவாதத்தைச் சேர்ந்தவர் ஆவர். உலகிலேயே ஏறத்தாழ 100 மில்லியன் மக்களால் தேரவாதம் பின்பற்றப்படுகிறது.
# தாய்லாந்து வளைகுடா

**தாய்லாந்து வளைகுடா** அல்லது **சயாம் வளைகுடா** தென்கிழக்கு ஆசியாவில் அமைந்த ஒரு நீர்நிலை. கிழக்கில் தென்சீனக்கடல், வடகிழக்கில் கம்போடியா மற்றும் வியட்நாம், மேற்கில் தாய்லாந்து ஆகிய பிரதேசங்களும் அமைந்தன. இவ்வளைகுடாவில் கலக்கும் முக்கிய ஆறு சாவோ பிராயா ஆறு ஆகும். சராசரியாக இவ்வளைகுடாவின் ஆழம் 58 மீ.
# தொன்லே சாப்

**தொன்லே சாப்** (*Tonlé Sap*, கெமர் மொழியில் பெரிய ஏரி/壺海)) கம்போடியாவில் ஒரு முக்கியமான ஆறும் ஏரியும் சேர்ந்த நீர்நிலைத் தொகுதியாகும். மேக்கொங் ஆற்றின் துணை ஆறான இது தென்கிழக்கு ஆசியாவில் மிகப்பெரிய உப்பில்லாத ஏரியாகும். 1997இல் யுனெஸ்கோவால் உயிரினப் பாதுகாப்புக் கோளம் என்று குறிப்பிட்டது.. 20-ஆம் நூற்றாண்டின் ஆரம்பத்தில் ஏரி மற்றும் அதைச் சுற்றியுள்ள சுற்றுச்சூழல் அமைப்புகள் காடழிப்பு, உள்கட்டமைப்பு மேம்பாடு மற்றும் காலநிலை மாற்றம் ஆகியவற்றால் அதிகரித்து வரும் அழுத்தத்தில் உள்ளன.
# தொன்லே சாப்

## இதனையும் காண்க

- மேக்கொங் ஆறு
# ரமணிசந்திரன்

**ரமணி சந்திரன்** (*Ramanichandran*) ஒரு தமிழக எழுத்தாளர். குடும்பச் சூழல், அன்றாடப் பிரச்சனைகள் மற்றும் தீர்வுகள் ஆகியவற்றை கருப்பொருளாகக் கொண்டு பல புதினங்களை எழுதியுள்ளார். 1970 ஆம் ஆண்டிலிருந்து எழுதுகிறார். இவருடைய முதல் நாவல் ‘ஜோடிப் புறாக்கள்’.
# ரமணிசந்திரன்

## படைப்புகள்

ரமணிசந்திரன் முதன்முதலாக 1964 ஆம் ஆண்டில் ராணி இதழில் சிறுகதை எழுதினார். பின்னர் தினத்தந்தி இதழில் நெடுங்கதைகள் எழுதினார். 2003ஆம் ஆண்டு செப்டம்பர் வரை 101 நெடுங்கதைகள் எழுதியுள்ளார்.
# தமிழ் மகளிர்

**தமிழ் மகளிர்** அல்லது தமிழ்ப் பெண்களின் அடையாளம், அவர்கள் தமிழ்ச் சமூகத்தில் எதிர்கொள்ளும் கட்டுப்பாடுகளை, பிரச்சினைகளை இந்த கட்டுரை முதன்மையாக அலசும்.  
மனித வரலாற்றின் பெரும்பகுதியில் சமூகம் ஆண் ஆதிக்க சமூகமாகவே இருந்து வந்திருக்கிறது. 20ம் நூற்றாண்டிலேயே பெண்களின் எதிர்ப்புப் போராட்டத்தால் தமது சுகந்திரத்தையையும், உரிமைகளையும், வாய்ப்புக்களையும் பெற்று, முன்னேறி, சமனாக மதிக்கப்படும் நிலை உருவாகி வருகிறது. அதே வரலாற்று தோரணம் (patteern) தமிழ்ச் சமூகத்துக்கும் பெரிதும் பொருந்தும்.  
இருப்பினும் இன்றும் தமிழ்ச் சமூகத்தில் பெண்கள் கல்வியில், அரசியலில், தொழில் வாய்ப்பில் ஆண்களுக்கு இணையான வாய்ப்புக்களையோ அல்லது நிலையையோ பெறவில்லை.
# தமிழ் மகளிர்

## பெண்களின் பிரச்சினைகள்

- பெண் சிசு கொலை
- சிறுவர் திருமணம்
- சீதனம்
- உடன்கட்டை ஏறல்
- மறுமண மறுப்பு
- சொத்துருமை மறுப்பு
- கொத்தடிமையாக்கல்
- கோயிலுக்கு அடிமையாக்கல், (தாசிகள்)
# சமசுகிருதமயமாக்கம்

**சமசுகிருதமயமாக்கம்** என்பது சாதி அடுக்கில் கீழே இருக்கும் பிரிவினர் சமூக சூழ்நிலைகளால் அதிகாரமும், செல்வாக்கும் செலுத்திய சமசுகிருத நடைமுறைகளையும், நம்பிக்கைகளையும் கடைப்பிடிப்பதன் மூலம் தமது சமூக நிலையை இணையாக நிலைநிறுத்த முயற்சிப்பதைக் குறிக்கும். இது சமூகத்தின் பல நிலைகளில் நிகழும்.
# சமசுகிருதமயமாக்கம்

## மொழி மாற்றம்

சமசுகிருதமயமாக்கத்தால் தமிழ் மொழியில் சமசுகிருத சொற்கள் மிகுந்து முதன்மை பெற்றன. மொழி சிதைந்து மணிப்பிரவாளம் பிறந்தது. எழுத்து வடிவமும் சமசுகிரத மொழியை சிறப்பாக எடுத்தியம்பும் வண்ணம் மாற்றப்பட்டது.
# சமசுகிருதமயமாக்கம்

## சமய மாற்றம்

பல தரப்பட்ட சமய நம்பிக்கைகள் புறக்கணிக்கப்பட்டு அல்லது உள்வாங்கப்பட்டு இந்து சமசுகிரத சடங்குகளும் நம்பிக்கைகளும் முதன்மைப்படுத்தப்படும்.
# சமசுகிருதமயமாக்கம்

## பக்தவத்சல பாரதி முன்வைக்கும் விமர்சனங்கள்

- "சாதியமைப்புகள் 'மூடிய' சமூக அமைப்பு கொண்டவை. இதில் எந்த ஒரு வகையான தகுதிப் பெயர்வை அடைந்தாலும் ஒரு முதலியார் ஒரு முதலியாரகவே இருக்க முடியும்."
- "கீழ்ச்சாதியினர் உயர்குடியாக்க முறையினால் தகுதி உயர்வை ஏற்படுத்திக் கொண்டால் அவர்கள் அனைவரும் மேல்சாதியினராக மாறிவிடுகின்றனரா? கீழ்ச்சாதிகள் காணாமல் போய்விட்டனவா?"
- "பிராமணர்கள் ஒரு தளத்தில் நவீனத்துவத்தின் மையத்தை நோக்கி நகர்வதும், மறுதளத்தில் கீழுள்ள சாதிகளின் பண்பாட்டை நோக்கி நகர்வதுமான இருதிசை மாற்றங்காளைக் கொண்டுள்ளனர்."
# இலங்கை கல்வி தரப்படுத்தல் சட்டங்கள்

இலங்கை சுதந்திரமடைந்த காலப் பகுதியில் (~1948) ஈழத்தமிழர்கள் கல்வியில் சிறப்புற்று இருந்தார்கள். குறிப்பாக வடக்கில் பல கல்லூரிகள் நிறுவி, உயர் கல்வி பெற்று மேம்பட்டனர். தமிழர்கள் கல்விக்கு வழங்கிய முக்கியத்துவம், அவர்களின் புலமைசார் மரபு ஆகியவை அவர்கள் கல்வியில் சிறப்புற ஏதுவாக்கின. ஒப்பீட்டளவில் சிங்கள மாணவர்களை விட அதிக விழுக்காடு தமிழ் மாணவர்கள் உயர் கல்வி கற்றனர். இதை சீர் அற்ற ஒரு நிலையாக கருதிய சிங்களப் பெரும்பான்மை அரசுகள் தமிழர் வாய்ப்புக்களை சிங்கள மாணவர்களுக்கு கைமாற்ற **கல்வி தரப்படுத்தல் சட்டங்களை** கொண்டு வந்தார்கள். இந்த சட்டங்கள் 1967, 1971, 1979 ஆண்டுகளில் மாற்றப்பட்டன.  
இலங்கையில் கொண்டு வரப்பட்ட கல்வி தரப்படுத்தல் சட்டங்கள் இலங்கையில் இனப்பிரச்சினை தோன்ற முக்கிய காரணங்களில் ஒன்று. இந்த சட்டம் உயர் கல்வி வாய்ப்புக்களை சிங்கள, தமிழ், முஸ்லீம் மக்களின் தொகை அடிப்படையில் பிரித்தது. அதாவது அதிக புள்ளிகள் பெற்ற, திறமை வாய்ந்த தமிழ் மாணவர்கள் வாய்ப்புக்களை இழக்க, புள்ளிகள் குறைந்த சிங்கள மாணவர்கள் அந்த வாய்ப்புக்களை பெற்றனர்.
# இலங்கை கல்வி தரப்படுத்தல் சட்டங்கள்

## சீர்திருத்த செயலாக்கம்

இலங்கை கல்வி தரப்படுத்தல் சட்டங்கள் ஒரு பார்வையில் சீர்திருத்த செயலாக்கங்கள் ஆகும். அதாவது காலனித்துவ சட்டங்களால் பின்தள்ளப்பட்ட சிங்கள மாணவர்களுக்கு கூடிய வாய்ப்புக்கள் வழங்கி இலங்கையில் தமிழ் சிங்கள மக்களின் கல்வி நிலையில் ஒரு சீர் நிலையை ஏற்படுத்துவதை நோக்காக கொண்டதாக சிலர் வாதிடுவர். இருப்பினும் இதை அரசு நிறைவேற்றிய முறை தமிழ் மாணவர்களுக்கு நேரடிப் பாதிப்பை ஏற்படுத்தியது. தனிச் சிங்கள சட்டம், இனக் கலவரங்கள் பின்புலத்தில் பார்க்கையில் இது தமிழ் மாணவர்களின் கல்வி வளங்களை வழிமாற்றும் செயற்பாடு என்றும் தோன்றுகின்றது.
# புத்தகயை

**புத்தகயை (புத்த கயா** அல்லது உள்ளூர் உச்சரிப்பின்படி **போத்கயா** (ஹிந்தி: बोधगया)), இந்திய மாநிலமான பீகாரின் கயா மாவட்டத்தில் உள்ள ஒரு நகரம். கௌதம புத்தர் இங்குள்ள அரசமரத்தடியில் (போதி மரம்) ஞானம் பெற்ற இடம் என்பதால், உலகம் முழுவதுமுள்ள பெளத்தர்களுக்கு புத்தகயா புனிதத் தலமாகத் திகழ்கிறது. முற்காலத்தில் *போதிமண்டா* எனப்பட்ட இவ்விடத்தில் பிக்குகள் தங்கும் பெரிய விகாரம் ஒன்று இருந்தது. புத்த காயாவில் உள்ள முதன்மையான துறவிமடம் போதிமண்டா விகாரையாகும். இது இப்போது மகாபோதி கோயில் என அழைக்கப்படுகிறது. கௌதம புத்தரின் வாழ்க்கையோடு தொடர்புடைய நான்கு யாத்திரைத் தலங்களில் புத்த கயாவே முதன்மையானதாகப் புத்த மதத்தினர் கருதுகின்றனர். மற்றவைகள் குசிநகர், லும்பினி, சாரநாத், கபிலவஸ்து, புத்த கயா, சாரநாத் மற்றும் சாஞ்சி ஆகும். 2002 ஆம் ஆண்டில் மகாபோதி கோயில் யுனெஸ்கோ உலக பாரம்பரியக் களமாக அறிவித்துள்ளது..  
பெளத்த சமயத்தை பின்பற்றும், இலங்கை, தாய்லாந்து, வியட்நாம், ஜப்பான், சீனா, கம்போடியா போன்ற நாடுகளின் சார்பாக புத்தர் கோயில்கள் இங்கு கட்டப்பட்டுள்ளது.
# புத்தகயை

## மகாபோதி கோயில் குண்டுவெடிப்புகள்

கட்டப்பட்ட கோயில் குறித்த சாதவாகனர் காலத்தைச் சேர்ந்த சிற்பம். ஆண்டு பொ. ஊ. 1ஆம் நூற்றாண்டு, இடம் சாஞ்சி.]]
7 சூலை 2013 அன்று 05:15 மணி வாக்கில் 2,500 ஆண்டுகள் பழமையான மகாபோதி கோயில் வளாகத்தில் ஒரு சிறிய தாக்கமுடைய குண்டு வெடிப்பானது நிகழ்ந்தது. இதைத் தொடர்ந்து தொடர்ச்சியான ஒன்பது தாக்கம் குறைந்த வெடிப்புகள் நடைபெற்றன. இதில் இரண்டு புத்த துறவிகள் காயமடைந்தனர். இதில் ஒருவர் திபெத்தையும், மற்றொருவர் பர்மாவையும் சேர்ந்தவரும் ஆவர். இந்த குண்டு வெடிப்புகளை இஸ்லாமிய தீவிரவாத இயக்கமான இந்தியன் முஜாகிதீன் நடத்தியது. 80 அடி உயர புத்தர் சிலைக்கு கீழ் இருந்த ஒன்று மற்றும் கருமபா கோயிலுக்கு அருகில் இருந்த மற்றொன்று ஆகிய இரண்டு பிற வெடி குண்டுகள் காவல்துறையினரால் செயலிழக்கச் செய்யப்பட்டன.  
1 சூன் 2018 அன்று தேசிய புலனாய்வு முகமையின் ஒரு சிறப்பு நீதிமன்றமானது பட்னாவில் இதனுடன் தொடர்புடையதாக சந்தேகிக்கப்பட்ட ஐந்து நபர்களுக்கு ஆயுள் தண்டனை கொடுத்தது.
# புத்தகயை

## இதனையும் காண்க

- மகாபோதி கோயில், புத்த காயா
- பௌத்த யாத்திரை தலங்கள்
# லும்பினி

பிறந்த இடம், யுனெஸ்கோவால் அறிவிக்கப்பட்ட, உலகப் பாரம்பரிய சின்னங்களில் ஒன்று]]  
**லும்பினி**,(நேபாளி மொழி & சமஸ்கிருதம் ,பொருள்:"விரும்பத்தகுந்த") நேபாள நாட்டின் லும்பினி மாநிலம், ரூபந்தேஹி மாவட்டத்தில் உள்ள பௌத்த புனிதயாத்திரைத் தலமாகும். இது நேபாள - இந்திய எல்லைக்கு அருகில் அமைந்துள்ளது. இவ்விடத்திலேயே அரசி மாயாதேவி, சித்தார்த்தன் எனும் கௌதம புத்தரைப் பெற்றெடுத்தார். இவரே புத்த மதத்தைத் தோற்றுவித்தவர் ஆவார்.  
புத்த மதத்தினரைப் பெருமளவில் கவரும் ஐந்து புனித யாத்திரைத் தலங்களுள் லும்பினியும் ஒன்று. ஏனைய நான்கு குசிநகர், புத்த காயா, வைசாலி மற்றும் சாரநாத் என்பனவாகும். லும்பினி இமய மலை அடிவாரத்தில் உள்ளது. இது கௌதம புத்தர் தனது 29 ஆவது வயது வரை வாழ்ந்ததாகச் சொல்லப்படும் கபிலவஸ்து நகரில் இருந்து 25 கிலோமீட்டர் தொலைவில் அமைந்துள்ளது.  
லும்பினியில் மாயாதேவி கோயில் உள்ளிட்ட பல கோயில்களும், புஷ்கர்னி எனப்படும் புனித ஏரியும் உள்ளன. இந்த ஏரியில் கௌதம புத்தரைப் பெற்றெடுக்குமுன் மாயா தேவி மூழ்கி எழுந்ததாகக் கூறப்படுகிறது. புத்தரின் முதற் குளியலும்கூட இந்த ஏரியிலேயே இடம்பெற்றது. இங்கே கபிலவஸ்து அரண்மனையின் இடிபாடுகளையும் காணமுடியும்.  
லும்பினியை யுனெஸ்கோ உலக பாரம்பரியக் களமாக அறிவித்துள்ளது.
# லும்பினி

## பார்க்க வேண்டிய பிற இடங்கள்

- மாயாதேவி கோயில், நேபாளம்
- நேபாளத்தின் உலகப் பாரம்பரியக் களங்கள்
# லும்பினி

## இதனையும் காண்க

- பௌத்த யாத்திரை தலங்கள்
- பௌத்த தொல்லியற்களங்கள்
- அசோகரின் தூண்கள்
# கபிலவஸ்து

**கபிலவஸ்து** என்பது இந்தியா-நேபாளம் நாட்டு எல்லைப் பகுதியில் அமைந்துள்ள, புத்த சமயத்தினரின் புனித யாத்திரைத் தலங்களுள் ஒன்றாக விளங்கும் ஒரு இடமாகும். கபிலவஸ்துவின் லும்பினி தோட்டத்தில் புத்தர் பிறந்த இடமாக கருதப்படுகிறது.  
இது, அம் மதத்தினரின் இன்னொரு புனிதத் தலமான லும்பினிக்கு அண்மையில் அமைந்துள்ளது. கபிலவஸ்து என்பது ஒரு பெரிய பகுதியைக் குறிக்கிறது. இதில் பெரும்பகுதி நேபாளத்திலும், சிறு பகுதி இந்தியாவிலும் உள்ளன. யுவான் சுவாங், பாகியான் ஆகிய பயணிகள் போன்றோர் விட்டுச் சென்ற குறிப்புக்களின் அடிப்படையில் புத்தரின் பிறப்பிடத்தைத் தேடும் பணிகள் 19 ஆம் நூற்றாண்டின் இறுதிப் பகுதியில் இடம்பெற்றன. பண்டைய கபிலவஸ்துவின் சரியான அமைவிடம் இன்னும் ஒருமனதாக ஏற்றுக்கொள்ளப்படவில்லை. இந்திய வரலாற்றாளர்களும், நூல்களும் பிப்ரவா என்னும் இடமே உண்மையான கபிலவஸ்து எனக் குறிப்பிடும்போது, நேபாளத்தினர் திலௌராகோட் என்னும் இடத்தை உண்மையான கபிலவஸ்து என்கின்றனர். இவ்விரு கருத்துக்களையும் திருப்திப்படுத்தும் விதமாகவும் கருத்துக்கள் உள்ளன. கோசலப் படைகளின் தாக்குதலுக்கு முற்பட்ட பழைய கபிலவஸ்து, *திலௌராகோட்* பகுதியில் இருந்ததாகவும், இதற்குப் பிந்திய புதிய கபிலவஸ்து பிப்ராஹ்வாவில் இருந்திருக்கக்கூடும் என்பது அவற்றுள் ஒரு கருத்து ஆகும். இது தவிர முற்குறிப்பிட்ட இரு பகுதிகளையுமே உள்ளடக்கிய ஒரு பெரிய பகுதியாக கபிலவஸ்து இருந்திருக்கலாம் என்பதும் சிலரது கருத்தாகும்.  
யுனெஸ்கோ, நேபாள கபிலவஸ்துவை, லும்பினியுடன் சேர்த்து உலக பாரம்பரியக் களமாக அறிவித்துள்ளது.
# கபிலவஸ்து

## இதனையும் காண்க

- பௌத்த யாத்திரை தலங்கள்
- லும்பினி
- வைசாலி
- சாரநாத்
- குசிநகர்
- சாஞ்சி
- ராஜகிரகம்
- சிராவஸ்தி
- அசோகரின் தூண்கள்
- புத்தகயா
- கேசரியா
- பர்குட்
# டின்சின்

**டின்சின்** (*Tientsin*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்கமுவா வட்டாரச் செயலாளர் பிரிவில் அமைந்துள்ளது. இந்நகரம் அம்கமுவா பிரதேச சபையின் ஆட்சியில் கீழுள்ள ஒரு நகரமாகும். அட்டன் பொகவந்தலாவை பெருந்தெருவில் அமைந்துள்ள இந்கரை அண்டிய பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். இரத்தினக் கல் அகழ்வுகளும் நடைபெற்று வருகின்றன.
# டின்சின்

## ஆதாரங்கள்

புவியியல் அமைவு தரவுகள்
# நாச்சிமார்கோயிலடி இராஜன்

**நாச்சிமார்கோயிலடி இராஜன்** (யாழ்ப்பாணம், இலங்கை) ஈழத்து வில்லிசைக் கலைஞர் ஆவார். புலம் பெயர்ந்து ஜெர்மனியில் வசித்து வருகிறார்.
# நாச்சிமார்கோயிலடி இராஜன்

## வாழ்க்கைச் சுருக்கம்

இவர் இலங்கையின் யாழ்ப்பாணம், நாச்சிமார்கோயிலடியைப் பிறப்பிடமாகக் கொண்டவர். யாழ். வைத்தீஸ்வர வித்தியாலயத்தில் கல்வி பயின்ற இவர் தற்சமயம் ஜேர்மனியில் பிறேமன் நகரில் வாழ்ந்து வருகிறார். பாடசாலையில் பயின்ற காலத்திலேயே இவரது கலை ஆர்வம் வெளிப்பட்டது.
# நாச்சிமார்கோயிலடி இராஜன்

## கலையுலக வாழ்வு

இவர் வில்லிசைகளில் வல்லவர். வில்லிசை நிகழ்ச்சிகளை 1968 இல் ஆரம்பித்து நடாத்தி வருகிறார். 1972 இலிருந்து "நாச்சிமார்கோயிலடி இராஜன் வில்லிசைக் குழுவை" நடாத்தி வருகின்றார். 1993இல் ஜெர்மனியின் றெயினை ஜெர்மன் தமிழ்ச் சங்கத்தின் வாணி விழாவில் பெருங்கவிக்கோ வ.மு.சேதுராமனால் "ஈழவில்லிசைச் செம்மல்" என்ற பட்டத்தைப் பெற்றார். 1996இல் கனடாவில் நிகழ்ந்த உலகத் தமிழர் பண்பாட்டு இயக்க மாநாட்டில் அதன் தலைவர் வீரப்பனால் "வில்லிசைக் காவலர் " என்ற பட்டத்தைப் பெற்றார். ரீ.ரீ.என் தொலைக்காட்சியில் இவரது பல வில்லிசைகள் ஒளிபரப்பாகின.
# நாச்சிமார்கோயிலடி இராஜன்

## நாடகத் துறை

நாடகத்துறையிலும் இவருக்கு ஈடுபாடு உண்டு. ஜெர்மனியில் 1993, 1994, 1995, 1998 ஆகிய நான்கு ஆண்டுகளிலும் நடைபெற்ற நாடகப் போட்டிகளில் நான்கு முறைகளும் முதற்பரிசுகளைப் பெற்றுள்ளார். பிறேமன் தமிழ் கலை மன்றத்திற்காக பல நாடகங்களை எழுதி இயக்கியுள்ளார். மூன்று தடவைகள் சிறந்த இயக்குனருக்கான தங்கப்பதக்கத்தை பெற்றுள்ளார்.  
**தங்கப்பதக்கம்**  
1994 இல் இராட்டிங்கன் ஆதவ கிருஸ்ணா கலைமன்றம் நடாத்திய நாடகப் போட்டியில் "எதிர்பார்ப்புகள்" நாடகம் இவரது இயக்கத்தில் முதற் பரிசு பெற்றது. அதற்காக சிறந்த இயக்குநராக தெரிவுசெய்யப்பட்டு இராட்டிங்கன் ஆதவ கிருஸ்ணா கலைமன்றத்தால் இவருக்கு தங்கப்பதக்கம் வழங்கப்பட்டது.  
1995 இல் இராட்டிங்கனில் தமிழர் புனர்வாழ்வுக் கழகம் நடாத்திய நாடகப் போட்டியில் "நீர்க்கோலம்" நாடகம் முதற் பரிசுக்கு தெரிவானது. நீர்க்கோலம் சிறந்த நாடக பிரதியாக தெரிவு செய்யப்பட்டு அதற்காக ஒரு தங்கப்பதக்கமும், அந்த நாடகத்தை இயக்கியதற்காக சிறந்த இயக்குநராக தெரிவு செய்யப்பட்டு அதற்காக ஒரு தங்கப்பதக்கமும், சான்றிதழும் தமிழர் புனர்வாழ்வுக் கழகத்தால் வழங்கப்பட்டது.  
1998 இல் எசன் நகரில் ஈழமுரசு பத்திரிகை நடாத்திய நாடகப் போட்டியில் "சுமைகள்" நாடகம் முதற் பரிசுக்கு தெரிவு செய்யப்பட்டது. அதற்காக சிறந்த இயக்குநராக தெரிவு செய்யப்பட்டு ஈழமுரசு பத்திரிகையால் தங்கப்பதக்கம் வழங்கப்பட்டது
# நாச்சிமார்கோயிலடி இராஜன்

## திரைப்படத்துறை

புகலிட திரைப்படத்துறையிலும் இவருக்கு ஆர்வம் உண்டு. நினைவுமுகம் திரைப்படத்திற்கு திரைக்கதை, உரையாடல் எழுதி இணை இயக்கம், தயாரிப்பு ஆகியற்றில் தடம் பதித்துள்ளார். தொடர்ந்து ஏ.ரகுநாதனின் தயாரிப்பில் பாரிசிலிருந்து தயாரிக்கப்பட்ட தயவுடன் வழிவிடுங்கள் படத்திலும் நடித்துள்ளார். யாரிவர்கள், பொறி, இப்படியுமா? ஆகிய குறும்படங்களை எழுதி இயக்கியுள்ளார். தற்போது இலண்டனில் தயாராகி வரும் ஈழவர் திரைக் கலை மன்றத்தின் நீர்க்கோலம் திரைப்படத்திற்கு கதை, வசனம் எழுதியுள்ளார். பாரிசிலிருந்து தயாரிக்கப்படும் ஈழத்தவரின் முதல் திரைத் தொடர் நேசங்களுக்காக திரைக்கதை, உரையாடலில் பங்கெடுத்து வருகின்றார்.
# நாச்சிமார்கோயிலடி இராஜன்

## வெளிவந்த நூல்கள்

- *எதிர்பார்ப்புகள்* நாடக நூல்
# கிரக்கத்தோவா

**கிரக்கத்தோவா** (*Krakatoa*, இந்தோனீசீயம்: *Krakatau*) என்பது ஓர் எரிமலைத் தீவாகும். இது சாவகத்துக்கும் சுமாத்திராவுக்கும் இடையில் உள்ள சுந்தா நீரிணையில் அமைந்திருக்கிறது. தீவுக் கூட்டத்துக்கும், அதன் முக்கிய தீவுக்கும் அதன் எரிமலைக்கும் கிரக்கத்தோவா என்ற பெயரே வழங்கி வருகிறது. இது வரலாற்று ரீதியாக பல முறை வெடித்திருப்பதாகப் பதியப்பட்டுள்ளது. இதன் பெரும் வெடிப்பு 1883 ஆம் ஆண்டில் ஆகஸ்ட் 26 - 27 இல் இடம்பெற்றது. இதுவே அண்மைக் காலத்தில் இடம்பெற்ற பெரும் எரிமலைக் குமுறல்களில் பெரும் அழிவைத் தந்தது எனக் கருதப்படுகிறது. இதன் தாக்கம் 200 மெகாதொன் டி.என்.டி அளவுக்கும், ஹிரோஷிமாவில் வீசப்பட்ட சின்னப் பையன் என்ற அணுகுண்டின் தாக்கத்தின் 13,000 மடங்கு அதிகமானது எனவும் கருதப்படுகிறது, .  
1883 குமுறலில் 25 கன கிலோமீட்டர் அளவு பாறைகள், தூசு, மாக்கல் (pumice) என்பன வீசப்பட்டன. இக்குமுறலின் ஒலி 3,110 கி.மீ. தூரத்தில் உள்ள ஆஸ்திரேலியாவின் பேர்த் நகரம் வரையும், 5,000 கி.மீ. தூரத்தில் மொரீசியஸ் வரையும் கேட்டது. மொத்தம் 165 கிராமங்களும் நகரங்களும் அழிந்தன. குறைந்தது 36.417 பேர் கொல்லப்பட்டனர். இக்குமுறலை அடுத்து சுனாமி அலைகளும் கிளம்பி பலத்த சேதத்தை உண்டு பண்ணியது.  
கிரக்கத்தோவா தீவின் மூன்றில் இரண்டு பகுதிகள் இந்த எரிமலைக் குமுறலினால் அழிந்தன. 1927 ஆம் ஆண்டு எரிமலைக் குமுறல்களை அடுத்து இங்கு *அனாக் கிரக்கத்தோவா* என்ற புதிய தீவு உருவானது. இது கிட்டத்தட்ட 2 கி.மீ. ஆரையும் கடல் மட்டத்தில் இருந்து 200 மீட்டர் உயரமும் கொண்டுள்ளது.
# சொர்ணவதி ஆறு

**சொர்ணவதி ஆறு** காவிரியின் துணை ஆறுகளில் ஒன்றாகும். இது கர்நாடகத்தின் நசுருர் மலைப்பகுதியில் தோன்றி 88 கி.மீ. ஓடிப் பின்னர் காவிரியில் கலக்கிறது. இது 1,787 சதுர கி.மீ. நீர்பிடிப்பு பகுதியை கொண்டுள்ளது. இதன் குறுக்கே அட்டிகுலிபுரா (*Attigulipura*) என்ற இடத்தில் அணை கட்டப்பட்டுள்ளது. இவ்வணையானது சாம்ராஜ்நகர் வட்டத்தில் உள்ளது. இது சிக்கஹொலே நீர்த்தேக்கத் திட்டத்திலிருந்து 3 கி.மீ. தொலைவில் அமைந்துள்ளது. அணை திட்டமிடப்பட்டபோது எதிர்பார்த்த அளவு தற்போது நீர்வரத்து இல்லாததால் சிக்கஹொலே நீர்த்தேக்கத்திலிருந்து உபரி நீர் சொர்ணவதி அணைக்கு 2.8 கி.மீ. நீளமுடைய கால்வாய் மூலம் கொண்டு வரப்படுகிறது.  
சொர்ணவதி என்னும் ஆற்றைச் சிலப்பதிகாரம் பொன்னி என்னும் தூய தமிழ்ப்பெயரால் குறிப்பிடுகிறது. 'பொன்படு நெடுவரை'ப் பகுதியில் இது தோன்றுவதால் இதற்குப் பொன்னி என்று பெயர். சங்ககாலப் புலவர் ஆவூர் மூலங்கிழார் பாடல் (புறநானூறு 166) இதனைத் தெளிவுபடுத்துகிறது.  
http://waterresources.kar.nic.in/salient_features_suvarnavathy.htm  
en:Suvarnavathi River
# குசால்நகர்

**குசால்நகர்** (*Kushalanagar*) இந்திய மாநிலமான கருநாடகாவின் குடகு மாவட்டத்தில் அமைந்துள்ள ஒரு நகரமாகும். காவேரி நதியால் சூழப்பட்ட இது, குடகு மாவட்டத்தின் நுழைவாயிலாகும். இது குசால்நகர் வட்டத்தின் தலைமையகமாகவும் செயல்படுகிறது. திபெத்திய அகதிகளின் முகாம் குசால்நகருக்கு அருகில் பைலக்குப்பே என்ற இடத்தில் அமைந்துள்ளது. இங்குள்ள பௌத்த மடம் 1972 ல் கட்டப்பட்டது. இங்கு பல பௌத்தக் கோயில்கள் அமைந்துள்ளதால் பைலக்குப்பேவுக்கு நிறைய சுற்றுலாப் பயணிகள் வருகின்றனர். இது குடகுவில் ஒரு முக்கியமான வணிக மையமாகும்.
# குசால்நகர்

## பெயர்க் காரணம்

இப்பகுதியில் முகாமிட்டிருந்த ஐதர் அலி தனது மகன் திப்பு பிறந்த செய்தியைக் கேட்டதும் இந்த இடத்திற்கு குஷியல் நகர் ("மகிழ்ச்சியின் நகரம்") என்ற பெயரை வழங்கினார் என்று ஒரு பிலபலமான கதை உண்டு. ஆனால் உண்மையில், திப்பு 1750 ஆம் ஆண்டில்தான் பிறந்தார். ஆனால் ஐதர் அலி 1760-களில்தான் முதல் முறையாகக் குடகுக்குள் நுழைந்தார். பிரித்தானியர்கள் கூர்க்கைக் கைப்பற்றிய பிறகு, 1834 ஆம் ஆண்டில் கூர்க்கில் அரசியல் முகவராக இருந்த கர்னல் ஜேம்ஸ் ஸ்டூவர்ட் பிரேசரின் நினைவாக இது பிரேசர்பேட்டை என்று அழைக்கப்பட்டது.
# குசால்நகர்

## இதனையும் காண்க

- மடிக்கேரி
- நிசர்கர்தாமா
- மங்களூர்
- சோமவாரப்பேட்டை
- விராசுப்பேட்டை
# குசால்நகர்

## சுற்றியுள்ள சுற்றுலாத் தளங்கள்

1. ஹேரங்கி நீர்த்தேக்கம்
1. நிசர்கர்தாமா
1. புஷ்பகிரி வனவிலங்கு சரணாலயம்
1. துபாரே யானைகள் முகாம்
1. மள்ளாலி அருவி
# அமுண்ட்சென்-ஸ்காட் தென் துருவ நிலையம்

**அமுண்ட்சென்-ஸ்காட் தென் துருவ நிலையம்**, அண்டார்டிக்காவில், தென் துருவப் பகுதியில் அமைக்கப்பட்டுள்ள ஐக்கிய அமெரிக்காவின் ஆய்வு நிலையம் ஆகும்.
# அமுண்ட்சென்-ஸ்காட் தென் துருவ நிலையம்

## விபரமும் வரலாறும்

மனிதர்கள் தொடர்ச்சியாக வாழும், புவிக் கோளத்தின் தென்கோடியில் உள்ள இடம் அமுண்ட்சென்-ஸ்காட் தென் துருவ நிலையம் ஆகும். இப்பெயர், டிசம்பர் 1911 ஆம் ஆண்டில் முதன்முதலில் தென் துருவத்தை அடைந்த அமுண்ட்சென்-ஸ்காட்டினதும், அதற்கு ஒரு மாதத்துக்குப் பின் அங்கு சென்ற ராபர்ட் எஃப். ஸ்காட் என்பவரதும் பெயர்களைத் தழுவி அமைந்தது. இது 1957 ஆம் ஆண்டில் கொண்டாடப்படவிருந்த அனைத்துலக புவியியற்பியல் ஆண்டுக்காக இந் நிலையம் 1956 ஆம் ஆண்டில் கட்டப்பட்டது. அன்றிலிருந்து தொடர்ச்சியாக மனிதர்கள் இங்கேயிருந்து பணிபுரிந்து வருகின்றனர். இது தற்போது, புவியியற் தென் முனையில் இருந்து 100 மீட்டர்களுக்குள் உள்ளது.
# இராஜன் முருகவேல்

**இராஜன் முருகவேல்** (**சோழியான்**, ஆகத்து 4, 1960 - நவம்பர் 15, 2016) ஒரு ஈழத்து எழுத்தாளர். பல சிறுகதைகள், புதினங்கள் போன்றவற்றை பல்வேறு தளங்களிலும் எழுதியவர். தமிழமுதம் இணைய இதழின் ஆசிரியராகவும் இருந்தவர். புலம் பெயர்ந்து செருமனியில் வாழ்ந்து வந்தார்.
# இராஜன் முருகவேல்

## வாழ்க்கைச் சுருக்கம்

இராஜன் முருகவேல் இலங்கையின் யாழ்ப்பாண மாவட்டம், சுழிபுரம், பறாளாய் வீதியைப் பிறப்பிடமாகக் கொண்டவர். முருகவேல் சரோஜியினி தம்பதிகளின் மூத்த புதல்வர். சுழிபுரம் விக்ரோறியாக் கல்லூரி (8ம் வகுப்பு வரை), கொழும்பு றோயல் கல்லூரி (12ம் வகுப்பு வரை) ஆகியவற்றில் கல்வி கற்றவர். 1984 இலிருந்து புலம்பெயர்ந்து செருமனி, பிறேமனில் வாழ்ந்து வந்தார்.
# இராஜன் முருகவேல்

## எழுத்துலக வாழ்வு

இசையும் கதையும், வானொலி நாடகம் என்பவற்றினூடு எழுத்துலகில் பிரவேசித்த இவர் சிறுகதைகள், புதினங்கள் என்று எழுதினார். இவரது ஐம்பதுக்கு மேற்பட்ட சிறுகதைகள் கலாவல்லி, மாணிக்கம், நம்நாடு, வசந்தம், தென்றல், கடல், நமதுகுரல், தளிர், ஏலையா, கலைவிளக்கு, மண், சிறுவர் அமுதம், தூண்டில், பூவரசு, ஆகிய இதழ்களிலும், ஒரு பேப்பர், தாயகப்பறவைகள், யாழ்.கொம் போன்ற இணைய இதழ்களிலும் வெளிவந்திருக்கின்றன.  
இவரது கைக்கெட்டாத கைமாத்துக்கள், ஐஸ்கிறீம் சிலையே நீதானோ ஆகிய இரு நாவல்களும் பத்திரிகை, சஞ்சிகைகளிலும், இணையத்தளங்களிலும் தொடராகப் பிரசுரமாகியுள்ளன.
# இராஜன் முருகவேல்

## மேடை அனுபவம்

கவியரங்கு, பட்டிமன்றம், நாடகம், வில்லிசை போன்ற நிகழ்வுகளில் பங்குபற்றியுள்ளார்.
# இராஜன் முருகவேல்

## பரிசுகள்

- ஆறுதல்தேடி ஆண்டவன் சந்நிதியில்.. (1977 - இலங்கையில் மெய்கண்டான் வெளியீடாக வெளிவந்த கலாவல்லி மாத இதழ் நடாத்திய சிறுகதைப் போட்டியில் முதலாம் பரிசு)
- யாகாவாராயினும் நாகாக்க.. (2000 - ஜேர்மனி மண் சஞ்சிகை நடாத்திய சிறுகதைப் போட்டியில் முதலாம் பரிசு.)
- ஐயாயிரம் மார்க் அம்மா.. (1999 - ஜேர்மனி ஹார்ட்ஸ் தமிழர் ஒன்றியம் நடாத்திய சிறுகதைப்போட்டியில் முதலாம் பரிசு.)
- தேசம் கடந்த பின்.. (2001 - ஜேர்மனி பூவரசு சஞ்சிகை நடாத்திய கட்டுரைப் போட்டியில் முதலாம் பரிசு.
# இராஜன் முருகவேல்

## வெளியிட்ட சஞ்சிகைகள்

- வசந்தம் (ஜெர்மனி),
- கடல் (ஜெர்மனி).
# இராஜன் முருகவேல்

## வெளிவந்த நூல்கள்

- *யெளவனமில்லாத யதார்த்தங்கள்* (பங்குனி 1998, வெளியீடு் பூவரசு கலை இலக்கியப் பேரவை,ஜெர்மனி)
- *பெயர் ஒன்று வேண்டும்* (2000 - வெளியீடு: மணிமேகலைப் பிரசுரம், சென்னை.)
# நோர்வுட்

**நோர்வுட்** (*Norwood*) இலங்கையின் மத்திய மாகாணத்தின் நுவரெலியா மாவட்டத்தில் அமைந்துள்ள ஒரு நகரமாகும். இது அம்கமுவா வட்டாரச் செயலாளர் பிரிவில் அமைந்துள்ளது. இந்நகரம் அம்கமுவா பிரதேச சபையின் ஆட்சியில் கீழுள்ள ஒரு நகரமாகும். அட்டன் மசுகெலியா பெருந்தெருவில் அமைந்துள்ள இந்கரை அண்டிய பகுதியில் தேயிலை பெருந்தோட்டங்கள் கூடுதலாக அமைந்துள்ளன. பெரும் அளவிலான மக்கள் தேயிலை சார் தொழில்களிலும், மரக்கறி பயிர்செய்கையிலும் ஈடுபட்டு வருகின்றனர். இரத்தினக் கல் அகழ்வுகளும் நடைபெற்று வருகின்றன. இங்கிருந்து பொகவந்தலாவை நோக்கிய பெருந்தெரு ட்தொடங்குகிறது. களனி ஆற்றின் முக்கிய கிளையாறுகளில் ஒன்றான கேள்கமுவை ஆறு இந்ந்கரத்தை அண்டி பாய்கிறது. நகரிலிருந்து அண்ணளவாக 10 கிலோமீட்டர் கீழ்முக ஆற்றில் காசல்றீ அணைக்கட்டு அமைந்துள்ளது.
# நோர்வுட்

## ஆதாரங்கள்

புவியியல் அமைவு தரவுகள்